અજયનું વર્ચસ્વ વધતું જતું હતું,માફી ને શિક્ષાથી એ હવે પર થઈ ગયો હતો.મોટા ગુરુજી પણ આંખ આડા કાન કરતાં હતા.કારણ એમને અજય વગર ચાલે એમ ન હતું.કેન્દ્ર પ્રચાર માટે પરદેશમાં પણ એનેજ મોકલતા.સંસ્થાનો મોભ કે સ્તંભ એજ હતો.હીરામા અને અજય-પૈસાની રેલમછેલ હતી,ભેટસોગાદોનો પાર નહોતો.વળી ઉપરાઉપરી બહારગામને ફોરેનની ટુરો કરવા મળતી હતી.હીરલને કોઈ વાતની ખામી નહોતી પણ એકજ દુખ હતું એના પ્રેમના ભાગીદાર બહુ વધી ગયા હતા.પાર્ષદી પાસે ક્યારેક રડી લેતી બાકી જાહેરમાં તો હસતાં જ રહેવું પડે.અને આંખો ચોરીને એ બધુ જોતી પણ આંસુ અંદર જ પી લેતી.કારણ અજય એને પટાવી લેતો એને પણ બટકું બટકું પ્રેમ આપતો રહેતો.એક દિવસ અર્ચનાએ આંચકો આપ્યો,’હીરામા તમે અજયને ડાયવોસ આપી દ્યો એટલે અમારો રસ્તો સાફ થાય.અજય ચૂપ જ રહ્યો,જોઈ રહ્યો હીરલ સામે! હીરલ સમજી ગઈઆમાં એની પણ મૂક મરજી છે.અજયે એ રાત્રે એને ખૂબ સમજાવી કે આ થોડો વખત માટે જ છે હમણાં તું હા પાડ અમે રજીસ્ટર મેરેજ કરી લઈએ-હું તારી સાથેજ રહીશ અને તને તો હું છોડવાનો જ નથી હું ક્યાંયે નહીં જાઉંબસ! આપણે લોકોને નહીં કહીએ કે છૂટાછેડા લીધા છે આપણાં બે વચ્ચે જ એ વાત રહેશે.આ અર્ચનાને લીધે!એની મમ્મી માનતી નથી.તું જુએ છેને હમણાં આપણી બંને ફોરેનની ટ્રિપમાં પૈસા એ લોકોએ આપ્યા હતા.હીરલ કઈ જ બોલી ના શકી.અજય એનું ધાર્યું જ કરશે એ સમજી ગઈ હતી એણે ડાયવોસ પેપર પર સાઇન આપી દીધી.ઘરમાં પણ કોઈને કીધું નહીં.મોટા ગુરુજીને ફક્ત ખબર હતી.S S S માં ધીરે ધીરે બધાને ગંધ આવી ગઈ.ઘરમાં ગલીમાં અને આડોશીપાડોશી બધા હવે જોવા લાગ્યા કે અજય અને અર્ચના સાથે ફરે છે,હાથમાં હાથ નાખીને લીલાલ્હેર કરે છે.પણ કોણ બોલે? બધા પાછળ બોલે કે કઈ લાજ શરમ છે!પણ બધા પોતપોતાનાં કામમાં પડ્યા હોય ભૂલી જાય.હવે હીરલ S S S માં કામ નહોતી કરતી. અજય સાથે અર્ચના જ જતી થઈ ગઈ.હનીમૂનથી આવ્યા પછી અર્ચના ઘરમાં પણ સાથેજ રહેવા લાગી.હીરલના ઘરમાં રોજ રોજ્ ઝગડા થવા લાગ્યા.થોડા વખતમાં અર્ચનાને પણ પત્ની તરીકે સમજાઈ ગયું કે આમાં મજા નથી કારણકે હવે અજયગુરુની જિંદગીમાં વૃશાલી આવી છે.